Schengen
Schengen (dt. Schengen, frz. Schengen) isch aini vu dr 105 Gmaine z Luxeburg. Bis 2006 het d Gmai Rëmerschen (Remerschen) ghaiße.

Ortsdail 
Zue Schengen ghere d Ortschafte Bech-Maacher (Bech-Kleinmacher), Biermereng (Bürmeringen/Burmerange), Elveng (Elvingen/Elvange), Éimereng (Emeringen/Emerange), Rëmerschen (Remerschen), Schengen (Schengen), Schwéidsbengen (Schwebsange), Wellesteen (Wellenstein/Wellenstein) un Wëntreng (Wintringen/Wintrange).

Geografi
Schengen lyt im Sidoschte vu Luxeburg im Dreiländereck Luxeburg-Dytschland-Frankrych.

Verwaltig 
Schengen ghert zum Kanton Réimech im Distrikt Gréivemaacher. Dr Burgermaischter vu Schengen isch dr Ben Homan. Scheffe sin dr Roger Weber, dr Francois Hemmen un dr Georges laux. Gwehlt wird iber e Majorzwahl.

Bevelkerigsentwicklig

Gschicht 
Schengen isch zum erschte Mol gnännt wore anne anne 877 as Scadingas, Rëmerschen anne 732 as Regnemoseht (1222: Remsere), Wëntreng im 11. Jh. as Wintiriche (1152: Winteringen).

D Gmai het bis 2006 no Rëmerschen ghaiße. Wäg em internationale Bekannthaitsgrad vu dr Ortschaft Schengen het dr Gmairot vu Rëmerschen am 18. Jänner 2006 bschlosse, dass dr Name uf Schengen soll gänderet wäre. s Luxeburger Barlemänt het däm am 13. Juli 2006 zuegstimmt un d Gmai isch derno zum 3. Septämber 2006 offiziäll umgnännt wore.

Zum 1. Jänner 2011 sin di bishärige Gmaine Biermereng un Wellesteen zue Schengen yygmaindet wore.

Schengener Abchuu
Schengen isch zum Synonym wore fir s Schengener Abchuu (Schengener Abkommen), wu am 14. Juni 1985 vu fimf EU-Mitglidstaate uf eme Moselschiff in dr Nechi vu Schengen unterzaichnet woren isch, un fir dr Ruum ohni Gränzkontrolle, wu us däm Abchuu fiirigangen isch. Am Mosestande vu Schengen mahnt e Europadänkmol an d Unterzaichnig vu däm Verdrag, wu am 26. Merz 1995 in Chraft drätten isch un as Myylestai im Brozäss vu dr Europäische Ainigung giltet. Us em Schengener Abchuu isch au di fir d Schwyz aktuäll giltigi Personefreizigigkait fir d EU-Burger härglaitet wore. 

Am 13. Juni 2010 isch s Europäisch Museum yygweit wore mit erä Usstellig zum Schengener Abchuu.

Dialäkt 
Dr luxeburgisch Dialäkt vu Schengen ghert zum Moselfränkisch.

Böuwärch 
 Schloss Schengen (1390)
 Ruine vun ere Wasserburg, Schengen
 Schloss Wëntreng (1619)
 Chilche Schengen
 Chilche Hl. Sebastian, Rëmerschen (1766)
 Chilche Biermereng
 Chilche Éimereng
 Chilche Wellesteen
 Kochhaus z Schengen (1779)

Weblink 

 www.schengen.lu

Ort (Luxeburg)